Z A P I S N I K

17. sjednice Vijeća Mjesnog odbora Petruševec, 
održane 29. rujna 2022., u prostorijama mjesne samouprave MO Petruševec, s početkom u 19.00 sati

NAZOČNI ČLANOVI VIJEĆA
1. Kristijan Rašić 
2. Luka Bojev
3. Mile Komljenović
4. Kristina Topolovec
5. Darko Mišić

Sjednici predsjedava Kristijan Rašić, predsjednik Vijeća.

Zapisnik vodi: Kristijan Rašić, predsjednik Vijeća.

	Predsjednik konstatira da je nazočno 5 od ukupno 5 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.


D N E V N I     R  E D

1. Aktualna komunalna problematika.
1. Razno: izvješća, pitanja i  prijedlozi.


Ad 1.) Aktualna komunalna problematika

Predsjednik Vijeća Kristijan Rašić ukazuje vijećnicima da je pristigao zahtjev gospodina Ivice Marušića iz ulice I. Petruševec IV odvojak 56, koji se žali na krivo izvedenu odvodnu mrežu te nakon svake jake kiše dolazi do izlijevanja vode iz kanalizacije u kuću, odnosno dolazi do prodora vode kroz šahtove na cestu te preko ceste u dvorište i kuću.
Otvara raspravu.
Nakon kratke rasprave, vijećnici jednoglasno donose

Z a k l j u č a k
o sanaciji vodoopskrbne mreže 

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· Saniranja vodoopskrbne mreže u ulici I. Petruševec IV. odvojak kod kbr. 56 radi poplavljivanja ulice i kuća nakon padanja kiše
· ovaj zaključak dostavlja se Vijeću Gradske četvrti na postupanje
· dopis stranke u prilogu


Predsjednik Vijeća Kristijan Rašić ukazuje vijećnicima da je pristigao zahtjev stranke za produljenje autobusne linije 217. Napominje da bi autobus 217 trebao skrenuti u ulicu Novi Petruševec te do Črnkovečke ulice – do rotora te nastaviti linijom na Radničku prema I. Petruševcu.
 
Z a k l j u č a k
o novim autobusnim stanicama

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· dodavanja novih autobusnih stanica autobusa 217 koji bi trebao s Radničke ceste skrenuti u Novi Petruševec te do rotora u Črnkovečkoj i natrag na Radničku sve do I. Petruševca
· ovaj zaključak dostavlja se Vijeću Gradske četvrti na postupanje
· dopis stranke u prilogu
Predsjednik Vijeća Kristijan Rašić napominje da je pristigao dopis građana za postavljanje uspornika prometa u ulici I. Petruševec V. odvojak. 
Otvara rasppravu.
Nakon kratke rasprave, vijećnici jednoglasno donose

Z a k l j u č a k
o postavljanju uspornika prometa

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· postave uspornika prometa u ulici I. Petruševec V. odvojak i u ulici I Petruševec kod kbr. 23
· ovaj zaključak dostavlja se Vijeću Gradske četvrti na postupanje
· dopis stranke u prilogu
Vijećnici Mjesnog odbora raspravljaju o postavi novih pješačkih prijelaza na križanju ulice I. Petruševec i ulice I. Petruševec 32-40.
Nakon kratke rasprave, vijećnici jednoglasno donose

Z a k l j u č a k
o iscrtavanju novog pješačkog prijelaza

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· Iscrtavanje novog pješačkog prijelaza na raskrižju ulica I. Petruševec i ulice I Petruševec odvojak od 32-40.
· Iscrtavanje novog pješačkog prijelaza I. Petruševec kod kbr 40 (autobusna stanica preko puta). 
· ovaj zaključak dostavlja se Vijeću Gradske četvrti na postupanje

Predsjednik Vijeća Kristijan Rašić izvještava da je na dežurstvo došao gospodin Aldih Halilović, te ukazao na problematiku dječjeg i sportskog igrališta uz Radničku cestu na k.č. 2569/3. Napominje da je igralište u devastiranom stanju te ukazuje na popravak golova na sportskom igralištu, zamjenu ili popravak sprava na dječjem igralištu (do tada bi trebalo označiti da su sprave neispravne zbog sigurnosti djece), i zatezanje ograde oko dječjeg igrališta.

Z a k l j u č a k
o sanaciji ili zamjeni sprava na sportskom i dječjem igralištu

Vijeće Mjesnog odbora Petruševec predlaže Vijeću Gradske četvrti Peščenica-Žitnjak da od nadležnih tijela zatraži stručni očevid i u okviru svoje nadležnosti pokrene postupak:

· popravak golova na sportskom igralištu.
· zamjena ili popravak neispravnih sprava na dječjem igralištu (do tada bi trebalo označiti da su sprave neispravne zbog sigurnosti djece). 
· zatezanje ograde oko dječjeg igrališta.
· ovaj zaključak dostavlja se Vijeću Gradske četvrti na postupanje

Ad 2.) Izvješća, pitanja i prijedlozi.

Predsjednik Vijeća Kristijan Rašić, izvještava nazočne vijećnike sa radom između dviju sjednica te odgovorima koja su zaprimili na zaključke Vijeća. Napominje da su sve dobili u izvještajima. 
Predsjednik izvještava da je će komunalnom redarstvu poslati mail vezan za uklanjanje grana koje otpadaju sa drveća a nalaze se uz prometnicu ulice I. Petruševec kod kbr. 21 do kbr. 46.
Budući da više nije bilo pitanja i prijedloga predsjednik zaključuje da je ovime iscrpljen dnevni red i zaključuje sjednicu.
Dovršeno u 20.00 sati.

Zapisnik sastavio:
______________
Kristijan Rašić

[bookmark: _GoBack]KLASA:024-08/22-003/1911
URBROJ:251-13-11-11-22-3
Zagreb, 29. rujna 2022.


Predsjednik
Vijeća Mjesnog odbora
Petruševec
_______________________
 Kristijan Rašić
